Matty Cash

Matthew Stuart Cash (sündinud 7. augustil 1997 Slough's) on Inglismaa-Poola jalgpallur, kes mängib paremkaitsjana Inglismaa Premier League'i klubis Aston Villa ja Poola jalgpallikoondises.

Ta kuulus noorena Wycombe Wanderersi noorteakadeemiasse ja FAB Academy'sse.

2014. aastal liitus ta Nottingham Forestiga. Hooaja 2015–16 teises pooles mängis ta laenul Inglismaa tugevuselt neljanda liiga klubis Dagenham & Redbridge, lüües 12 liigamänguga kolm väravat. Nottingham Foresti põhikoosseisus mängis ta Inglismaa esiliigas aastatel 2016–2020. Cash valiti hooajal 2019–20 Nottingham Foresti hooaja parimaks mängijaks.

2020. aasta septembris sõlmis ta viieaastase lepingu Aston Villaga."Matty Cash: Aston Villa sign full-back from Nottingham Forest". skysports.com. 3.9.2020. 16.11.2021 18. septembril 2021 lõi ta mängus Evertoni vastu oma esimese värava Aston Villa särgis ja esimese värava Inglismaa kõrgliigas."Villa put three past Everton to end unbeaten run". BBC Sport. 18.9.2021. Vaadatud 16.11.2021.

Tema isa on endine jalgpallur Stuart Cash ja ema Suurbritannias sündinud poolatar. 2021. aasta septembris tegi Cash avalduse Poola kodakondsuse saamiseks. Sama aasta oktoobris sai ta Poola ja Inglismaa topeltkodakondsuse."Inglismaa jalgpallur kutsuti Poola koondisesse". sport.err.ee. 1.11.2021. Vaadatud 16.11.2021 Seejärel kutsuti ta Poola koondisse, tehes koondisedebüüdi 12. novembril 2021 MM-i valikmängus Andorra vastu."Cash makes debut in Poland win". BBC Sport. 12.11.2021. Vaadatud 16.11.2021

 Viited 

Kategooria:Inglismaa jalgpallurid
Kategooria:Poola jalgpallurid
Kategooria:Nottingham Forest FC jalgpallurid
Kategooria:Aston Villa FC mängijad
Kategooria:Premier League'i mängijad
Kategooria:The Championshipi mängijad
Kategooria:League Two mängijad
Kategooria:Sündinud 1997